open-index/open-wikipedia-markdown huggingface dataset:
دجيسو (موغنية)

**كيم جي-سو** (ب ) (ب لهانڭول:김지수، تولدات ف 3 يناير 1995) تاتعرف ب جيسو هي موغنية و مومثيلة و عارضة و عضوة ف فرقة بلاكپينك.

## حياتها و لمسيرة ديالها
تولدات ف 3 يناير 1995 ف ڭونپو، كوريا لجنوبية. نضمات ل واي جي إنترتينمنت متدربة ف يوليوز 2011 و تدربات 5 سنين. تاتهضر لكورية و الإنڭليزية و الشينوية.
ف عام 2015، بانت جيسو ف مسلسل *لمنتجين*، و ف نفس لعام، بانت جيسو ف بزاف د لإعلانات بحال سامسونايت مع لمومثيل إي من هو و فإشهار سمارت يونيفورف وإل جي إلكترونيكس ونيكون.

و ترسّمات ف فقرة بلاكپينك ف 8 غشت 2016 و لموقع ديالها ف لفرقة هو موغنية رئيسية و فيجوال.
ف 5 فبراير 2017 حتال 4 فبراير 2018، كانت جيسو تتقدم برنامج إنكيڭايو. و ف 3 يونيو 2019، بانت جيسو بمشهد قصير ف دراما ب عنوان *كرونيكلات د أرثدال*.

## فيلموڭرافيا
### لمسلسلات ف تلفازة

### لإستضافة

### لڤيديو كليپ

## مصادر


تصنيف:موغنية كورية لجنوبية
تصنيف:زيادة 1995
تصنيف:مومتيلة كوريا لجنوبية
تصنيف:موغنين ديال لپوپ لكوري
تصنيف:ناس حيين
تصنيف:مقالات فيها مصدر و 3000 بايت
حبس

ل**حبس** هو البلاصا لي تايتحط فيها شي حد باش تحيد ليه لحرية ديالو.

## تاريخ
تصغير|250px

تيرجع تاريخ ت لحبس للعصور لقديمة و صعيب تعرف لبدية ديالو. لدرجة تذكر ف لقرآن، وتذكر ف توراة و لعهد القديم بلي كانت ف لقدس فلعصر تاع نبي موسى و قبل.

## تصميم ديالو
تايختالف تصميم على حساب نوع د لحبس و لحباس و لجريمة ديالو و بلاصة لحبس.

## لحبس بلاصة تاع لعقوبة
300px|تصغير|يسار

و تايتڭال للبلاصة ليتاتحيد حرية بنادم. وهو بلاصة دارت باش تحبس شيحد و لا كثر و تايتصاوب بلحيوط و لعصي د لحديد و تدار فيه لحراسة باش تحبس لحباسة باش مايهربوش.

## مصادر

تصنيف:لحباسات
تصنيف:علم د لعقاب
.ma

**ma.** هو كوض د لبلاد ديال ضومين د أنترنيت د النيڤو اللول ديال سيتات لي تابعين ل لمغريب. هاد الكوض تدار ف 26 نونبر 1993 و كاتسيّرو مؤسسة سميتها لوكالة لوطنية د تقنين الطيليكوم *ANRT*.

## إحصائيات
* عدد الضومينات لمقيدين ب هاد لكوض: 118.471 (3 يوليوز 2024)
* عدد الناس لي كيخدّمو أنتيرنيت ف لمغريب: علاين 19.021.000 (2016)
* عدد لكونيكصيونات ب ADSL ف لمغريب: 550.000 (2007)

## ضومينات د النيڤو التاني
التسجيل يقدر يتدار ديريكت ف النيڤو التاني، ولّا ف النيڤو التالت تحت من هاد لكواض:
* **المغرب.**: كوض د الضومين ديال لمغريب ب لعربية (من ليمن ل ليسر).
* **.ma**: تخدام عام
* **net.ma**: لفورنيسورات د أنتيرنيت
* **ac.ma**: لمؤسسات التعليمية
* **org.ma**: لمونظمات
* **gov.ma**: لهيئات لحكومية
* **press.ma**: الصحافة و الناشرين
* **co.ma**: لهيئات التجارية

## مصادر

تصنيف:كوض د بلاد ديال ضومين د النيڤو اللول
تصنيف:أنتيرنيت ف لمغريب
تصنيف:الطيليكوم ف لمغريب
تصنيف:لإعلام ف لمغريب
لوعبة ب زيرو-طوطال

[تصغير|[پوكير|الپوكير متال د **لوعبة ب زيرو-طوطال** فين واحد اللعاب (ؤلا مجموعة د اللعّابا) كايربح على حساب لعاب آخر (ؤلا مجموعة د اللعّابا) ؤ الطوطال د الخسارة ؤ الربح فاللعبة كاملة كايكون زيرو.]]
[تصغير|[شطرنج|الشطرنج مثال ديال **لوعبة ب زيرو-طوطال**]]
**لوعبة ب زيرو-طوطال** (النڭليزية: **<span lang="en" dir="rtl">zero-sum game</span>**) هي واحد الموضيل د الماط ف نضرية اللعب ؤ ف النضرية القتيصادية ديال واحد الوضعية اللي كايكونو فيها جوج د الجيهات ؤ فين النتيجة كاتكون فيها واحد الجيهة رابحة ؤ لوخرى خاسرة ب نفس القدر د الجيهة اللولانية. ب عبارة ؤخرى، الربح ديال اللعّاب اللول كايكون هو الخسارة د اللعّاب التاني. ؤ بالتالي كايكون النيط د التحسن ف الاستفادة د اللوعبة كا كل، كيساوي زيرو.

يلا جمعنا الطوطال د الربح د المشاركين ؤ نقصنا منو الطوطال د الخسارة ديالهم كانلقاو المجموع هو زيرو. كانكونو ف حالة لعبة ب زيرو-طوطال ف الحالة اللي يلا قطّعنا ل شي لعّاب طرف كبر د الكيكة ؤ كا نتيجة صدقنا ناقصين من الطروفة د اللعابا لوخرين (هادشي يلا سلّمنا بلي التقييم د اللعابا ل نفس الطرف د الكيكة متساوي). أمثلة على اللوعاب ب زيرو-طوطال ف الحياة اليومية كاتشمل لوعاب بحال الپوكير، الشطرنج، ؤ الزيمبومباح فين شي لعّابا كايكونو رابحين على حساب اللعّابا لوخرين اللي كايتحمّلو ديك الخسارة ؤ الطوطال د الربح ؤ الخسارة كايكون زيرو. فالسواق ؤ لأدوات د الفينونس، العقود المأجلة (النڭليزية: **futures**)، ؤ لوپصيونات (النڭليزية: **options**) كايكونو تا هوما لوعبات ب زيرو-طوطال.

ف الموقابيل، **الماشي-زيرو-طوطال** كايوصف الحالة اللي فيها المجموع د الربح ؤ الخسارة د المشاركين قل ؤلا كثر من زيرو. اللوعبة ب زيرو طوطال كاتسمى لوعبة ب *منافسة سطريكت* (صارمة)، بينما اللوعاب الماشي-زيرو-طوطال ممكن يكونو إما تنافسيين ؤلا ماشي-تنافسيين. اللوعاب ب زيرو-طوطال ف الغالب كايتحلّو ب الطيوريم د المينيماكس (النڭليزية: **minimax theorem**) اللي عندو علاقة وطيدة ب الزدواجية د البرمجة السطرية (النڭليزية: **linear programming duality**)، ؤلا ب التوازن د ناش (النڭليزية: **Nash equilibrium**). المعضلة د الحبّاسا متال كلاسيكي ديال لوعبة ماشي-زيرو-طوطال.

## نوطات لوغاوية

## مصادر

تصنيف:لماط
تصنيف:مقالات فيها مصدر و 3000 بايت
تصنيف:مقالات ب عناوين فيها نيولوجيزم
نيسان

**الشركة د لمّاطر د نيسان** (ب جاپونية ****)، لمعروفة ب**نيسان**، هيّا شركة جاپونية ديال الطوموبيلات و لكاميويات. تأسسات ف 1933 و جا لمقر ديالها دابا ف لمدينة د يوكوهاما. نيسان شركة مهمة بزاف ف لمدينة ديالها، كاين تمّا تيران ب سميتها (كيهز كتر من 70.000 واحد)، و متحف ديالها تحلّ ف 1934.

نيسان مشاركة مع رونو و دايرين تّيحاد ديال نيسان-رونو (كل وحدا فيهم عندها طرف ف الشركة لخرا).
## لأصل د السمية
السمية ديال نيسان جاية من الجميع ديال لحروف اللوالا ديال "نيپون سانجيو"، اللي تاتعني الصناعي ديال الجاپون بالجاپونية.
## مصادر


تصنيف:شركة د الطوموبيلات
تصنيف:شركة جاپونية
دانا پاولا

**دانا پاولا** (ب ) هي موغنية و مومثيلة مكسيكية، كتاسبات شعبية و بطولة فبزاف د لمشاريع ف تلفازا.

## حياتها
تولدات دانا پاولا و كبرات ف مكسيكو سيتي، لمكسيك. واليديها پاطريسيا مونڭويا و خوان خوسيه ريڤيرا أريانو، و تطلّقو فاش كانت صغيرة. عندها ختها كبر منها، سميتها ڤانيا.

## مصادر


تصنيف:موغنية مكسيكية
تصنيف:زيادة 1995
تصنيف:مومتيلة مكسيكية
تصنيف:ناس تزادو ف ميكسيكو
تصنيف:مقالات فيها مصدر و 3000 بايت
تصنيف:ناس حيين
إيك دوارت

**إيك دوارت أوليفيرا** () هو ممثل ومغني برازيلي. تولد ف ريو دي جانيرو.

## مصادر

تصنيف:ناس حيين
تصنيف:زيادة 1997
تصنيف:مومتيلين ؤ مومتيلات
تصنيف:ناس تزادو ف ريو دي جانيرو
پورش

**الشركة د لأسهم د الدكتور لمهندس لفخري فيرديناند پورش** (بلألمانية: **Dr. Ing. hc F. Porsche AG**)، لمعروفة تا ب**پورش** هي شركة ألمانية ديال الليكس، تأسسات ف 1931. پورش تاتصنع الطوموبيلات، و تابعة للمجموعة ديال فولكسڤاكن. لمقر ديالها جا ف لمدينة د شتوتڭارت.
## لأصل د السمية
تسمّات الشركة على سميت لمهندس لألماني فيرديناند پورش، اللي كان واحد من الناس اللي ختارعو أول طوموبيل د فولكسڤاكن (الطوموبيل د الشعب) ف 1938، و اللي تمشّات مزيان ف ديك لوقت.
## مصادر


تصنيف:شركة د الطوموبيلات
تصنيف:شركة ألمانية
رونو

**لمجموعة د رونو** (ب لفرانساوية ****)، لمعروفة ب**رونو**، هيّا شركة فرانساوية ديال الطوموبيلات، لكاميويات، لكيران و الطيارات. تأسسات نهار 25 فبراير 1899 و جا لمقر ديالها دابا ف النواحي د باريز. تسمّات الشركة على سميت لويس رونو، اللي كان واحد من لمؤسسين ديالها.

رونو مشاركة مع نيسان و ميتشوبيشي، و دايرين تّيحاد ديال نيسان-رونو (كل وحدا فيهم عندها طرف ف الشركة لخرا).
## مصادر


تصنيف:شركة د الطوموبيلات
تصنيف:شركة فرانساوية
سوزوكي

**الشركة د لمّاطر د سوزوكي** (ب جاپونية ****)، لمعروفة ب**سوزوكي**، هيّا شركة جاپونية ديال لمّاطر و الطوموبيلات و لكاميويات و لباطويات. تأسسات ف 1909 و جا لمقر ديالها دابا ف لمدينة د هاماماتسو. تسمّات الشركة على سميت السيد اللي حلّها، واللي كانت سميتو ميتشيو سوزوكي.

## التاريخ ديالها
بدات الشركة د سوزوكي ف اللول ف مجال التوب و لحرير، و كانت تاتخدّم بزاف د لمّاكن اللي ختارعها مول الشي، ميتشيو سوزوكي. ف واحد لوقت جوايه 1937، بدا تيفكّر باللي يقدر يدخل للعالم ديال الطوموبيلات حيت كان تيعرف للميكانيك و تيصايب تا لمّاطر. ف 1955 خرجات أول طوموبيل ديال سوزوكي، سوزولايت.
## مصادر


تصنيف:شركة د الطوموبيلات
تصنيف:شركة جاپونية
لمدراسة لبوعنانية

**لمدراسة لبوعنانية** هي واحد لمدراسة قديمة جات فمدينة فاس، بناها سلطان لمريني أبو عنان فارس مابين عام 1350 و 1355، و كاتعتابر جامع و مدراسة فنفس لوقت، و وحدة من أحسن لأمثلة ديال لمعمار لمغريبي تقليدي.

لمدراسة تابعة ليها و جات قبالتها ساعة د لما كاتسمّى دار لمݣانة لي طريقة د لإشتغال ديالها مامعروفاش.

## معرض د التصاور

فيشي:Bou Inania Madrasa.jpg|لمحراب
فيشي:Medersa Bou Inania de Fès.jpg|صمعة د لمدراسة
فيشي:Bou Inania Madrasa, Fes, (Old name- Fes November 2008-42).jpg|لمدراسة من لداخل
File:Bou Inania Madrasa PA166365fs (10544047625).jpg|سقف د لخشب منقوش
File:Bou inania minaret detail.jpg|تفاصيل ديال الصمعة، موتيف ديال درج و كتف ب الزليج
File:Fes Medersa Bou Inania Mosaique3.jpg|تفاصيل كاليݣرافية، نقش ب السمية د لمؤسس أبو عنان
File:Bou inania DSCF4703.jpg|تفاصيل د لباب ف الدخلة د لمدراسة
File:Fès.- Bou Inania Madrasa.jpg|نقش ديال النجمة لمورية
File:Mosquée de la Medersa Bou-Inania - La mosquée de la Medersa Bou-Inania - intérieur - Fès - Médiathèque de l'architecture et du patrimoine - AP62T060688.jpg|تصويرة د لمدراسة تخادت ف 3 ماي 1916
File:Islamic Art (4782234744).jpg|تفاصيل ديال الزخرافة
File:Islamic geometric patterns.jpg|تفاصيل ديال الزخرافة ف واحد من لبيبان
File:Coranic School (106589859).jpeg|لمرح ديال المدراسة
File:ETH-BIB-Fassade eines Gebäudes in Fès-Nordafrikaflug 1932-LBS MH02-13-0298.tif|تصويرة ديال الدخلة من 1932
File:In Morocco (1920) (14779891854).jpg|تصويرة ديال الدخلة من 1920
File:Fez, Marruecos - panoramio (29).jpg|الدخلة د لمدراسة
File:Vue ancienne de Dar al-Magana.jpg|دار لمݣانة حدا لمدراسة لبوعنانية د فاس (تصويرة موخودة من كارط پوسطال بلا تاريخ محدد)


## مصادر

تصنيف:فاس
تصنيف:مقالات فيها مصدر و 3000 بايت
جامع لقرويين

**جامع لقرويين** جامع ف مدينة فاس، و واحد من أشهر الجوامع ف لمغريب. على حساب التوارخي لمغريبي بن أبي زرع، بناتو فاطمة لفهرية ف 857 ميلادية. ف 956 لأمراء الزناتيين بناو الصمعة ديالو. أغلبية ديال التصميم لحالي كيرجع ل لفترة د لمرابطين ف لقرن 12، لي تّبناو فيها تا لقباب د لڭبص لي كاينين ف لقاعة د الصلا. إضافات خرين ل الجامع تزادو ف فترات تبعوها، بحال لخزانة و لقاعة د لوضو.

## مصادر

## شوف تا
* جامع لأندلسيين

تصنيف:فاس
جامع لأندلسيين

**جامع لأندلسيين** جامع ف مدينة فاس بناتو مريم لفهرية خت فاطمة لفهرية ف 859 ؤلا 860 ميلادية. التصميم لحالي ديالو كيرجع ل لفترة ديال السلطان الناصر لموحدي. ف لعهد لمريني تزادو ليه النافورة و لخزانة د لكتوبا. تدارو فيه إصلاحات ف لعهد ديال السلطان مولاي سماعيل.

## مصادر

تصنيف:فاس
تصنيف:تأسيسات د 860
تصنيف:تأسيسات د لقرن 9 ف لمغريب
أدڤانس وورز

**أدڤانس وورز** هي لعبة ڤيديو حربية طوراتها إنتيليجنت سيستمز و نشراتها نينتاندو، لفكرة د لعبة هي عندك أرض و لفلوس باش تشري جيش و داكشي لعسكري و خاصك تحتل لبلايص د لعدو لي ضايرة بيك.

## مصادر

تصنيف:لوعاب د تيليجو
طويوطا

**الشركة د لمّاطر د طويوطا** (ب جاپونية ****)، لمعروفة ب**طويوطا**، هيّا شركة جاپونية ديال الطوموبيلات و لپيكوپات و لكاميويات و لكيران الصغيرة. تسجّلات الشركة قانونياً ف 28 غشت 1937، ولاكين تاريخ التأسيس لفعلي على حساب لمؤسسين ديالها هوّا 3 نونبر 1938، فاش كمل لبني ديال أول وزين ديالها، لوزين د كورومو. تسمّات على سميت السيد اللي حلّها، واللي كانت سميتو كييشيرو طويوطا. هي من الشركات لكبار د الطوموبيلات ف لعالم (تاتبيع كتر من 10 د لمليون ف لعام)، و من اللوالا ڭاع اللي تيصنعو الطوموبيلات هيبريد (تيخدمو ب الضو و لمازوط دقّة وحدا).

بقوة ما طويوطا كبيرة، بدلات لمدينة اللي فيها لمقر د الشركة سميتها من كورومو ل طويوطا ف 1959. لمدينة د طويوطا تادّور على الشركة، و تيسكنو فيها تقريبا نص مليون د الناس.
## مصادر


تصنيف:شركة د الطوموبيلات
تصنيف:شركة جاپونية
تصنيف:مقالات فيها مصدر و 3000 بايت
إدوارد ويتن

**إدوارد ويتن** (مزيود ف 26 غشت 1951) فيزيسيان ميريكاني متخصص ف لفيزيك النضرية سيرتو لفيزيك د لماط و شاد دابا منصب ديال ؤستاد د لفيزيك د لماط ف معهد الدراسات لمتقدمة لميريكاني.

كيتّعتابر ويتن من أهم لبقشاشا ف نضرية السوپر-أوتار و نضرية لجادبية لكوانطية، و غيرهوم من مجالات لفيزيك د لماط. قرانو كيتعتابروه من أعضم لعولاما د لفيزيك لي كاينين، و لخليفة ديال ألبيرط أينشطاين.

لأبحات ديالو عاونات ف توطيد لعلاقة مابين لماط و لفيزيك ب إيجاد علاقات و معادلات جديدة. ف 1990، حصل على ميدالية فيلدس من قيبال لإتحاد الدولي د لماط، لي هو أعلى تكريم ف لماط، و بزاف كيعتابروها لموقابيل ديال جايزة نوبل ف لماط. ويتن هوّا لفيزيسيان لوحيد لي نال هاد الشرف.

## مصادر


تصنيف:زيادة 1951
تصنيف:ناس حيين
تصنيف:شخصيات عندها كتر من تاريخ د الزيادة ف ويكيداطا
قد

[تصغير|[كاس د لعبار باش كيتّعبر لحجم د السوائل]]
**لقد** ؤلا **لحجم** هوّا مفهوم كيعبّر على مقدار لي شادّينو كسدة ؤلا مجال مكاني ف لفضاء تلاتي لأبعاد. هاد لمفهوم مخدم بشكل أساسي ف لماط و لفيزيك، ولاكين كانلقاوه ف مجالات تطبيقية كتيرة و تا ف لحياة ليومية.

كاينين بزاف د لعبرات د لقد لي مخدمين على حساب السياق، بحال لعبرات د السيستيم لعالمي د لعبرات (ليطرو، و لميترو لمكعب)، و ف بريطانيا و لميريكان، لڭالون، لكوارت، و لإنتش لمكعب.

## مصادر

تصنيف:لقد
تصنيف:مقدار ف لفيزيك
مكعب

تصغير|مكعب
**لمكعب** هوّا شكل تسطاري ف لفضاء تلاتي لأبعاد، عندو 6 د لوجوه على شكل مربعات متطابقة. هوّا سداسي السطوح لمنتاضم لوحيد لي كاين، و كيتّعتابر مجسم أفلاطوني. ف لمجموع عندو 6 د لوجوه، 12 جنب، و 8 د لقنوتا.

لمكعب هوّا لمجسم لمحدب لوحيد لي جميع وجوهو مربعات.

## مصادر


تصنيف:شكل تسطاري بدياني
تصنيف:لقد
پايپال

**پايپال** ؤلا **پايپال هولدينڭ** (رسمياً **PayPal Holdings Inc.**) شركة ميريكانية متعددة لجنسيات ديال الطيكنولوجيا د لفينونص، لي كاتسيّر سيت ويب د لخلاص ف أنتيرنيت ب نفس السمية، و كاتلعب دور كا بديل ل وسائل الطرونصفير التقليدية د لفلوس، بحال لبانكات.

ف 1998، بدات پايپال ب سمية كونفينيتي *Confinity*، و ف عام 2000 تدمجات معا شركة إكس ضوت كوم ديال إيلون ماسك، و تبدّلات ليها السمية. ف 2002 شراتها إيباي ب 1,5 مليار دولار ميريكاني. ف 2015 باعت إيباي لأسهم ديالها و رجعات شركة مستاقلة عاوتان. ف 2022 تكلاصات پايپال نمرة 143 ف أكبر الشركات لميريكانية من حيت لمدخول ديالها.

## مصادر


تصنيف:شركة ميريكانية
أيوب الكعبي

** أيوب الكعبي** (مزيود ف 25 يونيو 1993) هو كوايري مغريبي.
## مصادر

تصنيف:زيادة 1993
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف الدار البيضا
تصنيف:شخصيات عندها كتر من تاريخ د الزيادة ف ويكيداطا
تصنيف:لعابا د كاس لعالم 2018
تصنيف:لعابا د كاس إفريقيا 2023
يوسف شيپو

**يوسف شيپو** (مزيود ف 10 ماي 1973) هو كوايري مغريبي.
## مصادر

تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:زيادة 1973
تصنيف:ناس تزادو ف بجعد
تصنيف:ناس د بجعد
حمزة حمودي

**حمزة حمودي** (مزيود ف 7 يونيو 1990 الرباط) هو كوايري مغريبي. كيلعب فمركز حارس مرمى مع الاتحاد الإسلامي الوجدي فالبطولة الوطنية الاحترافية. عرف بحضور ديالو المستمر فالملاعب الوطنية، وبالقدرة ديالو على التصدي والهجوم المضاد، وكيعتبر من الوجوه اللي عندها تجربة طويلة فالكرة المغربية.

## النشأة والمسيرة الشبابية
كبر حمودي فـ الرباط وسط بيئة شعبية، وبدأ الممارسة ديالو لكرة القدم مع الفئات الصغرى ديال الجيش الملكي. فمرحلة الشباب بان على قدرات مميزة فالتصدي للكرات العالية والسيطرة على المساحات داخل منطقة الجزاء. المدربين ديالو فالفئات السنية أكدّو أن عندو شخصية قوية فالميدان، وهو ما خلاه يكون أساسي فبطولات الفئات الصغرى.

## المسيرة الاحترافية
بدا حمزة حمودي المسار الاحترافي ديالو مع الجيش الملكي، من بعد مشى لعدة أندية بحال جمعية سلا، أولمبيك آسفي، وأخيراً الاتحاد الإسلامي الوجدي فـ 2022. مع USM Oujda لعب كحارس أساسي فالموسم 2022–23، وشارك فمباريات حاسمة ضد أندية كبار بحال الوداد الرياضي والرجاء الرياضي. أرقام Transfermarkt كتشير أنه لعب أزيد من 90 مباراة فالمستوى الاحترافي، وحقق فيها نسبة تصديات عالية وصلت لأكثر من 65٪.

## أسلوب اللعب
كيتعرف حمزة حمودي بالهدوء ديالو وقدرتو يوزع الكرات بسرعة، الشي اللي كيعطي أفضلية للهجمات المرتدة. الطول ديالو (1.80 م) كيعطيه ميزة فالتعامل مع الكرات العالية، وزايد على ذلك عندو مرونة كبيرة كتخليه يتصدى للتسديدات القريبة. كيميل لاستعمال رجليه فاللعب العصري للحراس، وكيشارك بزاف فبناء الهجمة من الخلف. هاد المميزات خلات بعض النقاد يشبهوه بحراس أوروبيين كيستعملو نفس النهج.

## التأثير والشهرة
رغم أنه ماوصلش للمنتخب المغربي الأول، إلا أن حمزة حمودي عندو مكانة فـ الكرة المغربية المحلية. بزاف من المعلقين الرياضيين كيعتابروه مثال ديال الحارس اللي حافظ على الاستمرارية والمستوى الجيد، خصوصاً ففرق متوسطة بحال الاتحاد الإسلامي الوجدي. الجمهور كيعرفو بثباتو وبتواضعو، وهو الشي اللي خلاه يكون محبوب وسط زملاؤه والمدربين ديالو.

## الإحصائيات

* المشاركات الرسمية: +90 مباراة.
* المباريات فالبطولة الوطنية الاحترافية: أكثر من 70 مباراة.
* نسبة التصديات: 65٪.
* عدد الأندية اللي لعب معاها: 4 (الجيش الملكي، جمعية سلا، أولمبيك آسفي، الاتحاد الإسلامي الوجدي).

## الحياة خارج الملعب
خارج الميدان، حمزة حمودي معروف باهتمامو بالتكوين، بحيث شارك فـ دورات تدريبية خاصة بمدربي حراس المرمى، وحصل على شهادة تدريب "B" المعترف بها من الكاف. كيبغي يساهم فتأطير الجيل الجديد ديال الحراس فالمغرب.

## المراجع


تصنيف:زيادة 1990
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف الدار البيضا
يونس بلهندة

**يونس بلهندة** (مزيود فـ 25 فبراير 1990، أفينيون – فرنسا) هو كوايري مغريبي. كييلعب فمركز وسط ميدان هجومي، وتعُرف بالمسيرة ديالو الاحترافية الناجحة فأوروبا ومع المنتخب الوطني المغربي.

## المسيرة الكروية
بلهندة بدا مسيرتو الكروية فـ الفئات الصغرى مع نيم أولمبيك، ومن بعد التحق سنة 2009 بفريق مونبلييه هيرولت. شارك معاهم كأحد العناصر الأساسية وساهم فـ التتويج التاريخي باللقب الأول للفريق فـ الليغ 1 موسم 2011–12. خلال هاد الموسم، لعب أزيد من 30 مباراة وسجّل 12 هدف، الشي اللي خلاه يدخل ضمن أفضل المواهب الصاعدة فـ فرنسا.

فصيف 2013، انتقل إلى دينامو كييف الأوكراني مقابل مبلغ وصل لـ 10 ملايين يورو، وربح معاهم لقب البطولة الأوكرانية وكأس أوكرانيا. من بعد، لعب على سبيل الإعارة مع شالكه 04 الألماني ونيس الفرنسي، قبل ما ينتقل سنة 2017 لفرقة غلطة سراي التركي، فين ربح معاهم ثلاثة ألقاب ديال الدوري التركي الممتاز، وكأس تركيا، وكان عنصر حاسم فـ التشكيلة.

## المسيرة الدولية
اختار بلهندة يمثل لمنتخب لوطني لمغربي د لكورة من سنة 2010، وساهم فـ مشاركات متعددة بحال كأس الأمم الأفريقية 2012، 2017 و2019. كما كان حاضر فـ تشكيلة كأس العالم 2018 فـ روسيا، فين لعب كل المباريات ديال دور المجموعات ضد إيران، البرتغال وإسبانيا. مع المنتخب الوطني، وصل لمجموع 66 مباراة دولية، وسجّل 5 أهداف حاسمة.
## أسلوب اللعب
كيتميز يونس بلهندة بقدرات تقنية وتكتيكية كبيرة كتخليه واحد من أبرز لاعبي الوسط المغاربة فالعصر الحديث. واشتهر خصوصاً بالقدرة ديالو على صناعة اللعب والتحكم فإيقاع وسط الميدان، بحيث كيكون بمثابة حلقة الوصل بين الدفاع والهجوم. كيتعرف بدقة التمريرات ديالو الحاسمة واللي ساعداتو يساهم فمجموعة من الأهداف الحاسمة سواء مع الأندية اللي لعب ليها أو مع المنتخب المغربي. إضافة إلى هاد الخاصية، كيمتلك بلهندة مهارة فردية بارزة كتخليو يتجاوز المنافسين بسهولة، الشي اللي زاد عزز من قيمتو كلاعب عندو نظرة شاملة للملعب. بزاف من المدربين والصحفيين الرياضيين وصفوه بـ "المايسترو"، حيت كيوازن بين الأدوار الهجومية والدفاعية بطريقة متقونة، وكيعتمد على الانضباط البدني باش يغطي مساحات كبيرة فالأرضية. معروف كذلك بالقدرة على التسديد من بعيد، بحيث سجل بزاف ديال الأهداف من خارج منطقة الجزاء، الأمر اللي عطى لفريقو أسلحة هجومية متنوعة، وخلاه لاعب مرن قادر يساهم فخطة المدرب بأكثر من دور.

## الحياة الشخصية
تزاد يونس بلهندة فـ أفينيون (فرنسا) يوم 25 فبراير 1990، من والدين مغاربة منحدرين من منطقة تافيلالت فجنوب المغرب. رغم التكوين الكروي ديالو فالمدارس الفرنسية، بقا بلهندة مرتبط بالهوية المغربية ديالو، وفضّل يحمل قميص المنتخب المغربي عوض المنتخب الفرنسي للشبان، فاختيار اعتبرو بزاف ديال المراقبين دليل على التشبث بالانتماء الوطني والأصل العائلي. خارج الميدان، كيتعرف بلهندة بالأنشطة الاجتماعية ديالو، بحيث شارك فعدد من المبادرات الخيرية خصوصاً فالمغرب، من بينها دعم برامج موجهة للأطفال المحرومين وتوفير مساعدات إنسانية فالمناطق اللي كتعاني من الهشاشة. هاد الجانب الإنساني زاد من الشعبية ديالو عند الجمهور المغربي، اللي كيشوف فيه ماشي غير لاعب كرة القدم، ولكن حتى شخصية مرتبطة بالقيم التضامنية والمسؤولية الاجتماعية.

تصنيف:زيادة 1990
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:لعابا د كاس لعالم 2018
الحسين عموتة

**الحسين عموتة** (مزيود ف 24 أكتوبر 1969) هو كوايري ومدريب د لكورة مغريبي. كان مدريب ديال لمنتخب لوطني د كورة د لأردن مابين 2023 و 2024.

## لإنجازات ديالو
دار الحسين عموتة بزاف د لإنجازات مع لفراقي اللي درّب، منها:
* كاس لعرش 2010 مع لفتح رباطي
* كاس لكاف 2010 مع لفتح رباطي
* دوري نجوم قطر د (2012-2013) مع السد لقطري
* كاس أمير د قطر (2014-2015) مع السد لقطري
* كاس الشيخ جاسم 2014 مع السد لقطري
* دوري أبطال إفريقيا 2017 مع لوداد لبيضاوي
* لبطولة د لمغريب ف 2017 مع لوداد لبيضاوي
* لبطولة د لمغريب ف 2023 مع الجيش الملكي
* بطولة ديال الشّان ديال المحليين ف 2020 مع لمونتخاب ديال لمغريب
* لفينال ديال كاس أسيا معا لمنتخب د لأردن.
## مصادر

تصنيف:زيادة 1969
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف لخميسات
تصنيف:مدريب مغريبي
تصنيف:ناس د لخميسات
تصنيف:مدريب ديال الوداد البيضاوي
محسن متولي

**محسن متولي** (مزيود ف 3 مارس 1986 ف الدارلبيضا) هو كوايري مغريبي.

محسن متولي كايلعب ف موقع وسط الميدان و دابا هو بدون فريق حتال 3 أكتوبر 2024.

## المسيرة

### الفراقي
لتاحق محسن متولي بمركز تكوين ديال نادي الرجاء البيضاوي ف 2004 و لعب مع فرقة الشبان حتى 2006. ف داك العام شارك للمرة اللولة مع لفرقة اللول ديال الرجاء، حيث عطاو الفرصة للعّابا الشباب ف اللخر د الموسم باش يجربوهم. من بعد مشا إعارة ل عام واحد لفرقة إتحاد توارݣة ف القسم الثاني تحت قيادة المدرب جمال السلامي ف 2007. متولي رجع للرجاء و لعب موسم 2007-2008. البدية ديالو كانت ضد أولمبيك خريبݣة ف أول موسم ليه بعد الرجوع من الإعارة، و قدّم أداء زوين، و ولا النجم اللول ديال النسور الخوضر ف موسم اللي حصلات فيه لفرقة على المرتبة الثالثة فالبطولة الوطنية.

محسن متولي لعب بزاف ديال لماتشات د الديربي ضد الوداد البيضاوي ف ديربي الدار البيضا. و فاز مع الرجاء بلقب البطولة الوطنية 4 مرات (2008/2009، 2010/2011، 2012/2013، و 2019/2020)، و زاد عليهم كاس العرش ف موسم 2011/2012. وكان مشى إعارة لفرقة الإمارات الإماراتي لموسم واحد ف 2012. من بعد رجع للرجاء و نتاقل لنادي الوكرة القطري ف 2014، و من تما نتاقل لنادي الريان ف 2017، موراها لعب مع الأهلي القطري ف التجربة لقطرية اللخرة ديالو، وكان واحد من نجوم دوري نجوم قطر.

الرجوع ديالو للرجاء ف بدية 2019 كان ناجح، حيث قاد لفرقة باش تربح البطولة الإحترافية ف موسم 2019-2020، و كاس لكاف ف 2021، و كأس محمد السادس د لأبطال (كاس العرب)، و وصل مع لفرقة لنصف نهاية دوري أبطال إفريقيا ف موسم 2019–2020. واحدة من أحسن اللحظات ديال متولي مع الرجاء كانت قيادتو للفرقة للوصول لنهائي كاس لعالم د لأندية ف 2013 ف المغرب، لي واجه فيها الرجاء فرقة بايرن ميونيخ الألمانية، و كان متولي القائد ديال لفرقة. فالطريق للنهاية، تجاوز الرجاء فراقي أوكلاند سيتي النيوزيلاندي، مونتيري المكسيكي، و أتلتيكو مينيرو البرازيلي بقيادة النجم العالمي رونالدينيو، و سجل متولي بيت ف الشبكة ديال أتلتيكو مينيرو.

### المشاركات الدولية
أول مشاركة دولية ليه مع المنتخب الأولمبي المغربي كانت سنة 2008. في 13 أكتوبر 2012.

لعب أول مقابلة رسمية مع الكبار، تحت إمرة المدرب رشيد الطاوسي، ضد موزمبيق، و التي سالات بفوز المغرب ب 4–0. في الموزمبيق.

## ألقابو

 **الرجاء الرياضي**

* **[[بوطولا 1]] (4): **2009، 2011، 2013، 2020
* **[[كاس العرش]] (1): **2012
* **[[كاس لعرب ديال لأندية لأبطال]] (1): **2020
* **[[كاس لكونفيدرالية لإفريقية]] (1): **2021

### فردية
* جائزة مارس الذهبية ديال أفضل لعّاب ف البطولة: 2013
* أفضل لعّاب ف بوطولا 1 **(3)**: 2011، 2013، 2014
* أفضل لعّاب ف كاس لإمارات: 2012
* لعّاب الشهر ديال الرجاء لبيضاوي **(4)**: نونبر 2019، يناير 2020، أكتوبر 2021، فبراير 2022
* لعّاب ديال الموسم ديال الرجاء لبيضاوي **(4)**: 2009، 2010، 2013، 2014

## مصادر

تصنيف:زيادة 1986
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف الدار البيضا
صلاح الدين بصير

**صلاح الدين بصير (مزيود فـ [[5 شتنبر]] [[1972]]) هو** كوايري مغريبي سابق.، لعب فمركز لمهاجم، وكيعتابر من أبرز المهاجمين اللي عرفهم المغرب فالتسعينات. تألق مع الرجاء البيضاوي الرياضي، ومن بعد مشى للاحتراف فـالسعودية، إسبانيا، فرنسا، واليونان، وكان من الركائز ديال لمنتخب لوطني لمغريبي الوطني د لكورة اللي شارك فـكأس العالم 1998 ففرانسا. 

## الحياة المبكرة
تزاد **صلاح الدين بصير** فـالدار البيضاء، وبدى كيلعب فالأحياء الشعبية قبل ما يكتاشفوه كشافة الرجاء البيضاوي الرياضي فـأواخر الثمانينات. فسن صغير بان عندو الحس التهديفي العالي والسرعة فالمراوغة، وهاذ الشي خلاه يلتحق بالفريق الأول ديال الرجاء البيضاوي الرياضي فـبداية التسعينات.

## المسار الكروي
خلال السنوات اللي دازها مع الرجاء البيضاوي الرياضي، بصير حقق نجاح كبير، وساهم ففوز النادي بعدة ألقاب وطنية من بينها:

* البطولة الوطنية المغربية: 1993
* كأس العرش المغربي: 1994

فـ1996 مشى بصير للهلال السعودي، وتالق بزاف وسجل أهداف حاسمة فالدوري وكأس آسيا. فـ1997 انتقل إلى ديبورتيفو لاكورونيا فـإسبانيا، وولا من أوائل المغاربة اللي لعبو فـالليغا بطولات صبليون. من بعد داز على ليل الفرنسي وآريس سالونيك فـاليونان حتى اعتزل فـ2002.

## المنتخب الوطني
استدعي بصير أول مرة لمنتخب لوطني لمغريبي الوطني د لكورة فـ1994، وكان من بين اللعّابة اللي مثلو المغرب فـكأس العالم 1998. سجل هدف شهير ضد اسكتلندا فـكأس العالم فرانسا 1998، ودار تمريرات حاسمة ضد النرويج. هاد الأداء خلاه من أيقونات الكرة المغربية الحديثة.

## الإحصائيات

## الإنجازات

* **مع الرجاء البيضاوي:**
** البطولة الوطنية (مرتين)
** كأس العرش (مرة واحدة)
* **مع الهلال السعودي:**
** كأس ولي العهد (1996)
* **مع المنتخ**ب المغربي:
** المشاركة فـكأس العالم 1998
** وصيف كأس الأمم الإفريقية 2000

## بعد الاعتزال
من بعد ما اعتزل اللعب، بصير خدم كمحلل رياضي فبعض القنوات المغربية، وشارك فمبادرات رياضية خيرية موجهة للأطفال والشباب، خصوصاً فالمناطق القروية.

## تواريخ مهمة

## انظر أيضًا

* لمنتخب لوطني لمغريبي الوطني د لكورة
* الرجاء البيضاوي الرياضي،

## وصلات خارجية

* صلاح الدين بصير فموقع FIFA
* نادي الرجاء الرياضي

## مصادر

تصنيف:زيادة 1972
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف الدار البيضا
فيصل فجر

**فيصل فجر** (مزيود ف 1 غشت 1988) هو كوايري مغريبي.
## مصادر

تصنيف:زيادة 1988
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:لعابا د كاس لعالم 2018
عادل رامي

**عادل رامي** (مزيود ف 27 دجنبر 1985) هو كوايري فرانساوي أصلو من لمغريب. ربح كاس لعالم د 2018 مع فرانسا.
## مصادر

تصنيف:زيادة 1985
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:لعابا د كاس لعالم 2018
لخيرالدة

**لخيرالدة** هي وحدة من أشهر لمعالم ف مدينة إشبيلية ف صبانيا. هي دابا لبرج د لكنيسة د إشبيلية. ولكن ف لأصل را كانت صمعة ديال الجامع لكبير د إشبيلية. بناها سلطان لموحدي أبو يعقوب يوسف عام 1198 من مور ما ربح ف معركة لأرك.
## مصادر

تصنيف:أندالوسيا (سپانيا)
تصنيف:لإمبراطورية لموحدية
تصنيف:التاريخ د صبانيا
لمجليس لوطني د حقوق لإنسان

**لمجليس لوطني د حقوق لإنسان** هي مؤسسة وطنية مغريبية كاتهتم ب حماية حقوق لإنسان و التوعية بيها، تأسسات ف عام 1990. لمقر ديالها كاين ف الرباط.

## مصادر

تصنيف:لمغريب
تصنيف:1990 ف لمغريب
فولكسڤاكن

**فولكسڤاكن** (بلألمانية: **Volkswagen ** - اللي كاتعني الطوموبيل د الشعب) هي شركة ألمانية ديال طوموبيلات و الصطافيطات و لكاميويات، تأسسات ف 1937 ف لمدينة ديال ڤولفسبورڭ، وهي من الشركات اللي كيصنعو أكبر عدد د الطوموبيلات ف لعالم. فولكسڤاكن عندها بزاف د الشركات آخرا د الطوموبيلات اللي تابعا ليها، بحال آودي و پورش و سكانيا.
## التاريخ ديالها
تأسسات فولكسڤاكن ف 1937 من لمخترع النمساوي فيرديناند پورش، اللي تفاهم مع أدولف هيطلر و لحزب النازي باش يصنع طوموبيل شعبية يقدرو يشريوها ڭاع الناس ف ألمانيا.
## مصادر


تصنيف:شركة د الطوموبيلات
تصنيف:شركة ألمانية
تصنيف:مقالات فيها مصدر و علاين 3000 بايت
ميمون لوجدي

**ميمون بكوش**، لمعروف بسميت **الشاب ميمون لوجدي**، ولاّ **ميمون لوجدي** (وجدة، 4 فبراير 1953 - 3 نونبر 2018) موغني د الراي مغريبي، من اللوالا اللي غنّاو الراي ف لمغريب، ومن لمغنيين ديالو اللي معروفين ݣاع ف لبلاد. غنا ميمون لوجدي على بزّاف د لمواضيع منها لغربة و لبغو و لفراق و حتا على الدين.
## غنا
ميمون لوجدي عندو بزاف د لأغاني معروفة عند لمغاربة، منها:
* *النار ݣدات* (1982)
* *تشطن خاطري* (1984)
* *أنا ما نوليش* (1984)
* *الزين و ما درت فيا* (1992)
* *مرجانة* (2000)
* *صدمة كبيرة* (2008)
* *آش بكاك يا نوارة* (2008)
* *راني في الغربة وحدي* (2010)
## مصادر

تصنيف:بيوغرافيا د رجال
تصنيف:الراي
تصنيف:زيادة 1953
تصنيف:وفيات 2018
تصنيف:مغني مغريبي
تصنيف:ناس تزادو ف وجدة
تصنيف:ناس توفاو ف وجدة
تصنيف:زيادة 1950
تصنيف:شخصيات عندها كتر من تاريخ د الزيادة ف ويكيداطا
تصنيف:ناس د وجدة
براندون لي

**براندون لي** (بشينوية: 李國豪) (بالإنڭليزية: Brandon Lee)، مزيود ف 1 فبراير 1965، و مات ف 31 مارس 1993، مومثيل ميريكاني معروف، وهو ولد أسطورة فنون ت الدبزا بروسلي، مثل ف بزاف د لأفلام و تقتل ف 31 مارس 1993، ف أخيب مشهد ف سينما.

## نشأة و لموت ديالو
تولد براندون لي ف أوكلاند ف كاليفورنيا
تقتل لمومثيل "براندون لي" منين كان تيصور فيلم The Crow ف عام 1993 ملي خدمو ب لغلط قرطاس د بصح.

## لأفلام ديالو
* ميراث الغضب 1986
* مهمة الليزر 1989
* المواجهة في ليتل طوكيو 1991
* الطلقات السريعة 1992
* الغراب 1994

## مصادر

تصنيف:مومتيل ميريكاني
تصنيف:زيادة 1965
تصنيف:وفيات 1993
بن البيطار

**بن البيطار** هو طبيب وعالم من لعولاما لمسلمين، تزاد ف 1197م ف أندلوس.
## مصادر

* 

تصنيف:زيادة 1197
تصنيف:ناس تزادو ف أندلوس
تصنيف:وفيات 1248
تصنيف:طبيب أندالوسي
نيويورك پيتزا

**نيويورك پيتزا** هى سلسلة مطاعم پيتزا روسية كاينة ف نوڤوسيبيرسك, روسيا. خدمت ف عام 1996. كتبيع الشركة الپيتزا والكيساديلا و بطاطا مقلية و البيرة.

## تاريخ
اللى أسس الشركة راجل أعمال الروسي لميريكاني إريك شوڭرن و مراتو أولڭا ف نوڤوسيبيرسك. حل أول مطعم ف حومة سميتها جيليزنودوروجني *Zheleznodorozhny* ف نوڤوسيبيرسك ف عام 1996.

حلّات پيتزا نيويورك ف عام 2015 أول فرع ليها ف موسكو و من بعد الفرع التالت ف بارناول *Barnaul*.

## مصادر

تصنيف:شركة
علي دائي

**علي دائي** (، مزيود ف 21 مارس 1969) كوايري سابق و مودريب د لكورة إيراني. كان كاپيتان و كيلعب ف لپوسط د مهاجم ف لمنتخب لوطني لإيراني د لكورة من 2000 تال 2006، و حتارف ف عدد د لفراقي ف لبوندسليڭا (لبوطولة لألمانية) هوما أرمينيا بيليفيلد، بايرن ميونيخ، و هيرطا برلين. علي دائي كيتّعتابر من أحسن اللعابا د كورة ف قارة أسيا ف التاريخ.

دائي كان هدّاف معروف ب الدقة د التسجال د لبيوتا ب الراس، و كان عندو الروكور ديال أحسن هداف ديال مونتاخاب ف التاريخ ب 109 د لبيوتا، تا حطّمو كريستيانو رونالدو ف 2021، و عاوتاني ليونيل ميسي ف 2022. بعدما عتازل اللعب، دائي كان عضو ف اللجنة ف لفيفا من 2007 تال 2013.

## مصادر


تصنيف:زيادة 1969
تصنيف:كورة د إيران
تصنيف:ناس حيين
أياكس أمسطردام

**أياكس أمسطردام** (ب )، لمعروفة بشكل مضموص ب **أياكس**، فرقة حتيرافية د لكورة ف هولاندا مبازية ف مدينة أمستردام، و كاتلعب ف لبوطولة لهولاندية اللولة لي كاتسمّى محلياً إيريديڤيزي . أياكس تسمات على بطل من لأساطير ليونانية ب نفس السمية. اللقب ديال أياكس هوّا *ولاد لأرباب* (ب ).

أياكس أنجح فرقة ف هولاندا حيت ربحات لبوطولة اللولة 36 مرة، و كاس هولاندا 20 مرة. لعبات ف لبوطولة اللولة من لبدية ديالها ف 1956، و معا فيينورد و پ.س.ڤ إيندهوڤن كاتّعتابر من لفراقي التلاتة لكبار د هولاندا.

## مصادر


تصنيف:كورة د هولاندا
تصنيف:تأسيسات د 1900 ف هولاندا
عبد الواحد الراضي

**عبد الواحد الراضي** (مزيود ف 4 يناير 1935 ف سلا، توفّى ف 26 مارس 2023 ف بولون-بيانكور ف فرانصا)، سياسي مغريبي، من لمؤسسين ديال لإتحاد لوطني د لقوات الشعبية و ديال لإتحاد لوطني ديال طلبة لمغريب. شغل منصب ديال وزارة التعاون و وزارة لعدل، و كان رئيس د لبرلمان.

كان كيتلقّب ب "شيخ لبرلمانيين" حيت بقى شاد لمنصب ديال نائب ف لبرلمان من 1963 بلا نقطاع، و كان كيتّعتابر أقدم برلماني ف لعالم.

ف 2017، صدّر سيرة داتية ديالو ف كتاب ب عنوان "المغرب الذي عشته".

## حياتو
تّولد ف مدينة سلا و تابع دراستو لبتيدائية فيها، نتاقل موراها ل الرباط و جاب لباكالوريا و لتاحق ب جامعة السوربون ف پاري باش يكمّل دراستو الجامعية.

كان عبد الواحد الراضي من لمؤسسين ديال لإتحاد لوطني د لقوات الشعبية سنة 1959.

كيما ساهم ف 1955 و 1956 ف تأسيس عدد ديال الجمعيات التربوية و التقافية و لمونضّامات النقابية، بحال حركة الطفولة الشعبية و الجمعية لمغريبية د تربية الشبيبة و لإتحاد لوطني ديال طلبة لمغريب.

ساهم معا المهدي بن بركة ف لإعداد و لإشراف على لبني ديال طريق الوحدة ف بدية مرحلة ستيقلال لمغريب.

## لكاريير

### النشاط النقابي و السياسي
مابين 1958 و 1960 تّنتاخب كاتب عام د فيدرالية لإتحاد لوطني ديال طلبة لمغريب ف فرانسا، فاش كان كيدير دراستو لعليا. و كان من لمؤسسين و لمسؤولين ديال كونفدرالية طلبة شمال إفريقيا.

تّنتاخب عضو ف لمجلس الوطني ديال لإتحاد لوطني د لقوات الشعبية عام 1962، و موراها عضو ف اللجنة لإدارية ديالو عام 1967.

و تّنتاخب عضو ف لمكتب السياسي ديال لإتحاد لإشتراكي د لقوات الشعبية من 1989. و ف عام 2003، تّنتاخب نائب ل لكاتب اللول د لحيزب، و من بعد كاتب لول د لحيزب خلال لمؤتمر لوطني التامن د لحيزب عام 2008.

### التعليم
خدم كا ؤستاد ديال لپسيكولوجيا لإجتماعية ف لجامعة د محمد لخامس ف الرباط، و تولّى مهمة ديال لكاتب لعام د النقابة لوطنية د التعليم لعالي من 1968 ل 1974، و هي نفس لفترة لي ترأس فيها شعبة د لفلسفة و الصوسيولوجيا و لپسيكولوجيا ف كلية لأداب و لعولوم لإنسانية.

### لبرلمان
تّنتاخب الراضي من 1963 نائب برلماني على دائرة سيدي سليمان لغرب، و عاود تّنتاخب عضو ف مجلس النواب خلال لولايات التشريعية د 1977-1984 و 1984-1993 و 1993-1997 و 1997-2002 و 2002-2007، و مابين 2007 و 2012.

تولّى خلال لولاية التشريعية 1963- 1964 رئاسة لجنة الوضيفة لعومومية و لإصلاح لإداري و مهمة نائب رئيس لفريق لإتحادي ف مجلس النواب.

ف عام 1993 تّنتاخب نائب لول ل رئيس مجلس النواب و موراها رئيس د لمجلس خلال الجوج ولايات د 1997 – 2002 و 2002 – 2007.

### مونضّامات دولية
ف عام 1984 تعيّن أمين عام د لإتحاد لعربي لإفريقي لي كان كايضم لمغريب و لجماهيرية الليبية. و تّنتاخب ف أكتوبر 1998 رئيس مشارك ف لمنتدى لبرلماني لأورو متوسطي ب جنب رؤساء لبرلمان لأوروپي خلال لفترة من 1998 تال مارس 2004، تاريخ لي تحوّل فيه لمنتدى ل جمعية برلمانية أورو متوسطية لي كان الراضي واحد من أهم لمؤسسين ديالها.

و تولّى رئاسة مجلس الشورى ديال إتحاد لمغرب لعربي من شتنبر 2001 تال مارس 2003. و ترأس إتحاد مجالس الدول لأعضاء ف منضمة التعاون لإسلامي من 2001 تال 2004.

### لوزارة
عينو لماليك لحسن التاني وزير د التعاون عام 1983. و ف 15 أكتوبر 2007 عينو لماليك محمد السادس وزير د العدل.

## أعمال
* 

## مصادر

تصنيف:زيادة 1935
تصنيف:ناس تزادو ف سلا
تصنيف:وفيات 2023
تصنيف:ناس توفاو ف بولون-بيانكور
تصنيف:سياسي مغريبي
تصنيف:وزير مغريبي
تصنيف:مقالات فيها مصدر و 3000 بايت
تصنيف:ناس د سلا
تصنيف:سياسيين مغاربا د لقرن 21
باراج سيدي محمد بن عبد الله

** باراج سيدي محمد بن عبد الله** هو باراج ف لمغريب ف الرباط تيصب فيه واد بورݣراݣ.

## شوف تا

* ليستة د لباراجات ف لمغريب
## مصادر

تصنيف:باراجات لمغريب
باراج يوسف بن تاشفين

** باراج يوسف بن تاشفين** هو باراج ف لمغريب ف تيزنيت تيصب فيه واد ماسة.
## مصادر

تصنيف:باراجات لمغريب
أمين رباطي

**أمين رباطي** (مزيود ف يوليوز 1981) هو كوايري مغريبي.
## مصادر

تصنيف:زيادة 1981
تصنيف:كوايري مغريبي
تصنيف:بيوغرافيا د رجال
تصنيف:ناس حيين
كروجكا

**كروجكا** (ب ، لي كاتعني *غرّاف*) هيا سلسلة د الريسطوات ف موسكو ف روسيا.

## ماركة
ريسطوات كروجكا معروفة بعلامات КРУЖКА الليمونية, و لي ديما كتكون مضوّية.

## لمواقع
خدم ريسطو كروجكا اللول ف كونكوڤو ف شهر أبريل 2002. من تم نتاشر ف ڭاع لبلايص ف موسكو. كتضم السلسلة دابا كتر من 20 فرع.

## مصادر

تصنيف:روسيا
تصنيف:تأسيسات د 2002 ف روسيا
كيشيناو

تصغير|منظر لكيشيناو من القمر الصناعي
**كيشيناو** (/ˌkɪʃɪˈnaʊ/; نطق روماني: [kiʃiˈnəw]; ; ) و معروفة حتى بسمية كيشينيف هي عاصمة مولدوڤا وأكبر مدونها. وهي المركز الصناعي والتجاري الرئيسي ف مولدوڤا. جاية المدينة وسط البلاد على نهر بيك. وصل عدد سكانها على حساب التعداد الأولي لي دار ف مولدوڤا عام 2014 حوالي 492،894 نسمة. يقدّر عدد السكان المقيمين ف كيشيناو (داخلة معها حتى السكان المجاورة) حوالي 736،100 نسمة فالأول ديال يناير 2015.

كيشيناو هي أكثر المناطق ازدهاراً ف مولدوڤا وأكبر مركز للمواصلات فيها.

## الجغرافيا

### الطقس
يسار|تصغير|وادي روز

## القانون والحكومة
تصغير|قاعة المدينة

### البلدية
مولدوڤا مقسمة إدارياً ل 3 بلديات، 32 مقاطعة و زوج وحدات مستقلتين. كيشيناو هي وحدة من البلديات التلاتة. تتكون كيتشيناو من 34 موقع محلي: منها 6 مدون صغيرة (فيها زوج عروبيات داخلين) و12 كوميون (فيها 14 عروبيات داخلين). كيتقدر عدد السكان عام 2013 كما هو مبيّن داخل الأقواس

### المدن والبلدات
سكان المدن (تقديرات 2013)

* كيشيناو (671,800)
* كودرو (12,000)
* كريكوفا (8,500)
* دورليشتي (19,500)

* سيندجيرا (12,600)
** *دوبروغيا*
** *ريفاكا*
* فادول لو فودا (5,000)
* فاترا (3,500)

## مصادر


تصنيف:مدينة
تصنيف:مقالات فيها مصدر و علاين 3000 بايت
تصنيف:تأسيسات د 1436 ف ؤروپا
زبانية

**الزبانية** هوما لحراس ديال جهنم و هوما من لملائكة، وتدكرو ف سورة العلق: فَلْيَدْعُ نَادِيَهُ سَنَدْعُ الزَّبَانِيَةَ و توصفو بلي هوما ملائكة قاسيين شداد.

## شوف تا
* إسرافيل

## مصادر

تصنيف:لملائكة ف لإسلام
تصنيف:إسخاطولوجيا إسلامية
تصنيف:معتقد
واد تاهدارت

تصغير|<P ALIGN=center>واد تاهدّارت ف 2022.
تصغير|<P ALIGN=center>لمحطة لحرارية اللي جات على لواد د تاهدّارت
**واد تاهدّارت** ولاّ **تاهضارت** هو واحد لواد جا ف الشمال د لمغريب، 15 كيلوميطر ف لجنوب ديال طانجا، بالضبط ف الجماعة د قواس بريش. هاد لواد قصير بزاف (فيه غي 3 كيلوميطر)، و هو لملاقية ديال جوج د لويدان طول منّو (لواد لحاشف و لواد لمهرهر)، اللي تيتلاقاو فيه و تيصبّو كاملين ف لمحيط لأطلسي.

تادّوز الطريق لوطنية رقم واحد و لوطوروط ما بين طانجا و الرباط على واد تاهدّارت، و هو لواد لوحيد ف إفريقيا اللي مبنية عليه محطة د التخراج ديال الضو.
## مصادر

ت
جبريل

تصغير|جبريل عليه السلام
جبريل و تاتكتب و تنطق فشي مرات جبرائيل هو ملاك من لملائكة تدكر ف لقرآن و لحديث كان تينزل ب لوحي على لأنبياء بلأمر د الله، وهو لي نزل ب لقرآن على محمد.

## مصادر

تصنيف:معتقد
تصنيف:إسخاطولوجيا إسلامية
تصنيف:لملائكة ف لإسلام
واد غريفة

[تصغير|<P ALIGN=center>لواد د غريفة و فين تيصبّ ف [لموحيط لأطلاسي|لمحيط لأطلسي]]
تصغير|<P ALIGN=center>لمغرب ف لواد د غريفة
**واد غريفة** هو واحد لواد ف الشمال د لمغريب، الطول ديالو 54 كلم، تيخرج من الجبال د بني ڭرفط ف لغرب د الجبال د الريف وتيصبً ف لمحيط لأطلسي، ف الجماعة د قواس بريش، ما بين أصيلة و طانجا.

## مصادر

غ
ف.س. پورطو

**ف.س. پورطو** (ب )، لمعروفة بشكل مضموص ب **پورطو**، فرقة حتيرافية د لكورة ف لبرطقيز مبازية ف مدينة پورطو، و كاتلعب ف لبوطولة لبرطقيزية اللولة لي كاتسمّى محلياً پريمييرا ليڭا .

لفرقة د پورطو تأسسات ف 28 شتنبر 1893، و كاتّعتابر من لفراقي التلاتة لكبار ف لبرتغال. الجوج لخرين هوما بينفيكا و سپورتينڭ ليشبونة.


Mourinho_in_Moscow.jpg|جوزي مورينيو لي وصّل فرقة پورطو للرباح ديال كاس يوروپا ليڭ و التشاپيونز ليڭ.


## مصادر


تصنيف:كورة د لبرطقيز
تصنيف:تأسيسات د 1893 ف لبرطقيز
آدم النفاتي

**آدم انفاتي** (Adam Ennafati) (مزيود ف 29 يونيو 1994) هو كوايري مغريبي.

## مصادر

## مزاود
* 

تصنيف:زيادة 1994
تصنيف:كوايري مغريبي
تصنيف:بيوغرافيا د رجال
تصنيف:ناس حيين
محمد النضراني

**محمد النضراني** (بلأمازيغية: **ⵎⵓⵃⴰⵎⴻⴷ ⵏⴷⵔⴰⵏⵉ** - تولد ف 1954 ف الجبال د الريف) كتاتبي و سيناريت و رسام د لكاريكاتير ومخرج مغريبي. ّتعرف ملّي خرّج لكتاب د "لعاصمة د لورد" ف 2009 هو و عبد الرحيم لقنوسي، على التسع سنين اللي دوزو بلا ما يتحاكمو ما بين لحباسات السرية د أڭدز و قلعة مڭونة، من 12 أبريل 1976 ل 31 دجنبر 1984.
## حياتو
تولد محمد النضراني ف الجبال د الريف، و بقا تمّا تا دار 9 سنين. موراها مشا مع لعائلة لخريبݣة، فين كان خدّام ابّاه ف لمكتب الشريف د لفوسفاط. من مور ما خدا لباك، مشا يقرا ف لكلية ديال لفلسفة ف الرباط، و لكن ما كمّلش قرايتو حيت قبطاتو الدولة وتّخطف لحباسات سرية ف لجنوب الشرقي د لبلاد. السباب علاش تقبط هو حيت كان مناضل د ليسار ف ديك الساعات.

ملّي كان ف لحبس، لقا النضراني واحد لمرّة طرف ديال لفاخر، ربطو مع السيور د صباطو، وبدا تيديرو ف لقهوة و يرسم بيه. هاكداك كتاشف باللي تيعجبو يرسم.
## لإنتاجات ديالو
محمد النضراني عندو بزاف د لإنتاجات لمعروفة ف لمغريب، منها:
### الرسوم
* *التوابيت لمعقدة د لإختفاء لقسري (2005)*

### لكتوبا
* *لأمير عبد لكريم (2008)*
* *لعاصمة د لورد (2009)* - مع عبد الرحيم لقنوسي
### لأفلام
* *على خطى لفوسفاط (2018)* - وثائقي
* *أنوال - فيلم على عبد لكريم لخطابي* - كتب السيناريو ديالو

## مصادر

تصنيف:كتاتبيا مغاربا د لقرن 21
تصنيف:بيوغرافيا د رجال
تصنيف:زيادة 1954
تصنيف:ناس حيين
تصنيف:موخريجين مغاربا
تصنيف:مقالات فيها مصدر و 3000 بايت
نصير ياسين

**نصير ياسين** صانع محتوى و مدون ڤيديو كيقدم ڤيديوات قصيرة (مكونة عادةً من دقيقة وحدة) ف مجالات مختالفين و تلقّى رواج عالمي. كيقدم المحتوى بشكل أساسي من صفحتو على موقع فيسبوك"ناس دييلي" و لي بداها عام 2016.

## ناس دييلي
ف عام 2016 ستاقل ياسين من خدمتو ف شركة ڤينمو () و بدا كيسافر ف جميع أنحاء العالم. قرر باش يكريي صفحة على فيسبوك بسمية ناس دييلي ()، واضب على تقديم فيديوات يومية مدة كل منها دقيقة وحدة، و وصل لعدد ديالها ل الألف. كان مصدر الدخل ديالو الرونضمة د لإشهارات من صفحتو على فيسبوك و بيع التريكويات وتقديم المشورة للأشخاص المهتمين بمجال لمولتيميديا. بعد جتماع مع مؤسس فيسبوك مارك زاكربيرݣ ف لبدية د عام 2018 ترقّات *ناس ديلي* باش تولّي ل عرض (). ف شتنبر 2018 بلغ عدد لمتابعين ديالو على فيسبوك كتر من 8 ملاين متابع. و رتافع الرقم ل كتر من 10 ملاين بحلول نونبر من نفس العام.

كيتعاون ياسين ف إنتاج فيديواتو مع ألين تامير، و هي صانعة محتوى ميريكانية-إسرائيلية و صاحبتو، وأڭون هار، و هو ڤلوڭر و موسيقي من پولونيا.

## بعد ناس دييلي
كمل ياسين من رحلة الـ 1000 ڤيديو يومي نهار 5 يناير 2019، كمل آخر ڤيديو ليه مع عبارة "هادي دقيقة واحدة، نشوفكم قريب". من نهار 1 فبراير 2019، بد كينتج مقطع ڤيديو واحد كل سيمانة.

كيسكن ياسين دابا ف سنغافورة و عندو شركة ل صناعة الڤيديو. ف 5 نونبر 2019 صدر ياسين كتاب يجمع مذكرات رحلاتو اليومية، سماه "حول العالم ف 60 تانية".

## نتقادات
حدّرات حركة مقاطعة إسرائيل و سحب لإستثمارات منها و فرض لعقوبات عليها (لمعروفة بشكل مضموص ب بي دي إس) من التعاطي مع برنامج "ناس دييلي" و طالبات المشاركين ف أكاديميتو بالإنسحاب، و داكشي مور ما وجّه نصير ياسين دعوة ل 80 من صنّاع المحتوى العربي بهدف تدريبهم ف «أكاديمية ناس» لي كتضم إسرائيليين ضمن طاقم الإشراف والتدريب و داكشي بتمويل من أكاديمية نيو ميديا الإماراتية المملوكة من قِبل حاكم إمارة دبي محمد بن راشد.

تّاهمات الحركة نصير ياسين بإنتاجِ «محتوى تطبيعي ناعم» كيخدم لمساعي د إسرائيل ف فرض نفسها ككيان طبيعي ف المنطقة، كيما تّاهماتو بتعمّد تجاهل حقوق الشعب الفلسطيني و على راسها حق العودة.

## مصادر

تصنيف:زيادة 1992
تصنيف:ناس حيين
تصنيف:مقالات فيها مصدر و 3000 بايت
حركة لمقاطعة و سحب لإستثمارات و فرض لعقوبات

**حركة لمقاطعة و سحب لإستثمارات و فرض لعقوبات** () (المعروفة ب ختصار ) كاتشير للحملة الدولية لإقتصادية لي بدات ف 9 يوليوز 2005 ب نداء من 171 منظمة فلسطينية لاحكومية، «... للمقاطعة، و سحب لإستثمارات و تطبيق لعقوبات ضد إسرائيل حتى تسمع للقانون الدولي و مبادئ حقوق لإنسان». الأهداف الثلاثة المعلنة للحملة هي:

# إنهاء لإحتلال الإسرائيلي و ستعمارو ل كل الأراضي العربية، زيادة على تفكيك لحيط العازل
# لإعتراف الإسرائيلي ب الحقوق الأساسية ديال لفلسطينيين المواطنين العرب في إسرائيل ب المساواة الكاملة
# قيام إسرائيل ب حترام و حماية و تعزيز حقوق اللاجئين الفلسطينيين ف الرجوع ل ديورهم و ممتلكاتهم كيما هو منصوص عليه ف قرار الجمعية العامة للأمم المتحدة نمرة 194.» 

## مصادر

## مراجع
* Global BDS Campaign
* BRICUP (the British Committee for the Universities of Palestine) the body that promotes the academic boycott in the UK
* PACBI (Palestinian campaign for the academic and cultural boycott of Israel) 
* Palestinian United Call for BDS against Israel by the Boycott National Committee
* حوار بين عمر برغوثي والحاخام آرثر فاسكو على موقع ديمقراطية الآن!


تصنيف:مقالات فيها مصدر و 3000 بايت
تصنيف:تعبيرات متعلقة ب لمطايفة بين فلسطين و إسرائيل
مصطفى براهمة

**مصطفى لبراهمة** (تولد ف 1955 ف دوار الجوالاّ ف ولاد حريز - مات نهار 13 أكتوبر 2025) كان مهندس و سياسي مغريبي. كان لكاتب لوطني د لحزب د النهج الديموقراطي من يوليوز 2012 تا خدا بلاصتو عبد الله الحريف. لبراهمة كان عضو ف لمنضمة د "إلى لأمام" لماركسية، و تقبط ف 1985 و تحكم عليه ب 20 عام د لحبس. خرج ف 1994 من مورا لعفو لعام اللي كان دارو لحسن التاني ديك الساعة.
## مصادر

تصنيف:سياسي مغريبي
تصنيف:زيادة 1955
تصنيف:بيوغرافيا د رجال
تصنيف:ناس حيين
تصنيف:وفيات 2025
أشرف بنشرقي

**أشرف بنشرقي** (تولد ف 24 شتنبر 1994) كوايري مغريبي.

## مصادر

## مزاود

* 

تصنيف:كوايري مغريبي
تصنيف:زيادة 1994
تصنيف:ناس تزادو ف فاس
تصنيف:ناس حيين
نعمان بلعياشي

**نعمان بلعياشي** (تولد نهار 2 مارس 1993 ف أمسطردام) هو مغني و ملحن مغريبي ديال لأغاني لعصرية و الشبابية، تيغني بالدراجة، و شي مرات بلهجات آخرا عربية و بلونݣلي. بلعياشي تيتعاون بزاف مع لمنتج ريدوان، و لأصل ديالهم بجوج من لمدينة د تطوان.

## لأغاني ديالو
نعمان بلعياشي عندو بزاف د لأغاني معروفة ف لمغريب و شافوها لملاين د الناس ف يوتوب، منها:
* *خلص لكلام* (2011)
* *مادامتي* (2017)
* *آديوس* (2019)
* *ألو* (2020)
* *مصاري* (2023)
## مصادر

تصنيف:بيوغرافيا د رجال
تصنيف:مغني مغريبي
تصنيف:ملحن مغريبي
تصنيف:زيادة 1993
تصنيف:ناس حيين
تصنيف:ناس د تطوان
تصنيف:ناس تزادو ف أمسطردام
محمد شيبي

**محمد شيبي** (تولد ف 21 يناير 1993) كوايري مغريبي.
## مصادر

تصنيف:كوايري مغريبي
تصنيف:زيادة 1993
تصنيف:ناس تزادو ف الدار البيضا
تصنيف:لعابا د كاس إفريقيا 2023
تصنيف:ناس حيين
سامي مايي

**سامي مايي** (تولد ف 8 شتنبر 1996) كوايري مغريبي.
## مصادر

تصنيف:كوايري مغريبي
تصنيف:زيادة 1996
تصنيف:ناس حيين
تصنيف:بلجيكيين من أصل مغريبي
تصنيف:رياضيين من أصل مغريبي
ريان مايي

**ريان ماي** (مزيود ف 1 نونبر 1997) هو كوايري مغريبي.
## مصادر

تصنيف:زيادة 1997
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:بلجيكيين من أصل مغريبي
تصنيف:رياضيين من أصل مغريبي
عمران لوزا

**عمران لوزا** (تولد ف 1 ماي 1999) كوايري مغريبي.
## مصادر

تصنيف:كوايري مغريبي
تصنيف:زيادة 1999
تصنيف:ناس حيين
شاط جي پي تي

**شاط جي پي تي** (ب ) هوّا سيستيم ديال الدكاء لإصطناعي و شاطبوت طوّراتو شركة ؤبن إي أي و لونصاتو ف نونبر 2022. هاد السيستيم مبني على جوج موضيلات كبار د اللوغة هوما جي پي تي 3 و جي پي تي 4.

لإصدار ديال *شاط جي پي تي* تلقى هتيمام كبير من عند لإعلام و لجمهور، حيت فاش كيشاطي معاه بنادم عندو قدرة كبيرة باش يجاوب على أي سؤال تقريبا ف أي مجال ديال لمعرفة، و ب بزاف اللوغات. وخا داكشي تلقى نتيقادات حيت يقدر يدير أخطاء ؤلا يعطي إجابات غالطة بشكل كامل. لقيمة ديال شركة ؤپن إي أي مورا لإصدار ديال شاط جي پي تي تقدرات ب 29 مليار دولار ميريكاني. لڤيرسيون اللولة ديال شاط جي پي تي كانت مبازية على لموضيل جي پي تي 3.5 و كانت و مازالا مفتوحة ل عموم الناس فابور. ف 14 مارس 2023، صدرات ڤيرسيون جديدة منو لي مبازية على لموضيل جي پي تي 4، لي متفوقة بزاف على لموضيل جي پي تي 3. هاد لإصدار ماشي فابور و كيتطلب إشتراك شهري قيمتو 20 دولار.

## الترويض
شاط جي پي تي مبازي على موضيل كبير د اللوغة من لفاميلة د لمحول التوليدي لمروّض ديجا  ؤلا ب ختيصار *جي پي تي*  لي صاوباتو ؤپن إي أي، و لي هوا موضيل د اللوغة مروّض ؤلا متريني على واحد لعدد مڭضّر بزاف ديال النصوص، بحيت كايولي قادر باش يجينيري نصوص لي كاتبان بحال يلا كاتبها بنادم.

## مصادر


تصنيف:شاطبوتات
تصنيف:2022 ف الصوفتوير
تصنيف:دكا صطيناعي
تصنيف:مقالات فيها مصدر و علاين 3000 بايت
بوغطاط

تصغير|رسمة ديال لفنان السويسري هونري فوسيلي ف 1781 حاول يرسم فيها بوغطاط

**بوغطاط** ولاّ **الشلل د النعاس** هو واحد الظاهرة تاتجي لبنادم ملّي تيكون ناعس. اللي تيوقع هو لواحد تيفيق ولكن ماتيقدرش يتحرك (ما بين شوية د التواني تال شي دقايق)، و تيبقا مشلّل. لحاجة لوحيدة اللي يقدر يدير لواحد هي يحرك لعضلات د عينيه وحجبانو (ولكن ماكيشوفش شنو ضاير بيه)، و واخا يحاول يهضر ولا يغوت ولا يبكي ولا يتحرّك ما تيقدرش.

بزاف د الناس تيفسرو بوغطاط باللي هو جن تيجي ف النعاس، و تيڭلس على لواحد و يخنقو، و كاين اللي تيقول باللي غي حلمة خايبة. بالنسبة للطب، هاد الظاهرة عندها تفسير علمي، و هي باللي الدماغ والضلوع تيكونو باقي ناعسين ومرخيين ولكن لعين تاتكون واعية، وعليها مايقدرش لواحد يتحرك لشويا د لوقت واخا يبغي.

الطبّا تينصحو لواحد باش ينقص من الستريس و يدير الرياضة وينعس عدد كافي ديال السوايع باش ما يجيهش بوغطاط.
## مصادر

تصنيف:معتقد
تصنيف:مخلوقات العالم التحتاني
تصنيف:جن
تصنيف:عفارت
تصنيف:موصطلحات د لخوارق
تصنيف:فوقطبيعة
تصنيف:شياطين
تصنيف:مقالات فيها مصدر و 3000 بايت
ألمانيا لغربية

**ألمانيا لغربية** (ب )، رسمياً **الجمهورية لفيديرالية لألمانية** (ب ) بلاد لي كانت موجودة ف ؤروپا مابين 23 ماي 1949 و 3 أكتوبر 1990، التاريخ لي توحّدات فيه معا ألمانيا الشرقية باش يكوّنو ألمانيا لي كانعرفو دابا. ف لوقت ديال لحرب لباردة، كانت ألمانيا لغربية طرف من لكتلة لغربية، و تشكّلات مورا لحرب لعالمية الجاوجة من 11 جهة لي كانو شادّينهوم الدول لحولافا، لميريكان، لمملكة لمتحدة و فرانسا.

لعاصمة ديال ألمانيا لغربية كانت ف مدينة بون، و داكشي علاش شي مرات هاد لبلاد كاتسمّى *جمهورية بون*. ف لبدية، ألمانيا لغربية كانت كاتطالب ب جميع لأراضي ديال ألمانيا، ب عتيبارها لوريت الشرعي ديال الرايخ لألماني (1871 تال 1945). ف 1952، تلاتة ديال الجهات د ألمانيا توحدو باش يشكلو جهة وحدة لي هيّا باضن ڤورتمبيرݣ، و ف 1957، نضمّات زارلاند كا جهة، بعدما كانت منطقة تابعة ل فرانسا ب سميت محمية زار. ب لإضافة ل هاد 10 د الجهات، كانت برلين لغربية كاتّعتابر الجهة نمرة 11 ب حكم لواقع. حيت وخا قانونياً كان كيسيّرها مجلس لحولافا د لمراقبة، سياسياً كانت كاتّبع ل ألمانيا لغربية، و عندها تمتيلية مباشرة ؤلا لامباشرة ف لمؤسسات ديالها.

بعدما طاح لحيط د برلين، و توحّدو الجوج طروفا د ألمانيا، الدولة الجديدة تّعتابرات ستيمرارية ديال ألمانيا لغربية، حيت عندها نفس التقافة السياسية، التوجهات لي غادية معا لكتلة لغربية، و التمتيليات ف لمونضمات الدولية. يعني نقدرو نݣولو بلي ألمانيا لغربية توسعات و ضمات لأراضي ديال ألمانيا الشرقية.

## مصادر


تصنيف:بلدان ما بقاتش
تصنيف:تاريخ د ألمانيا
تصنيف:تاريخ د ؤروپا
تصنيف:مقالات فيها مصدر و 3000 بايت
تصنيف:تأسيسات د 1949 ف ألمانيا
ماكوطو يوكيمورا

**ماكوطو يوكيمورا** (مزيود ف 8 ماي 1976) هوّا مانڭاكا (رسام د لمانڭا) جاپوني مشهور ب تأليفو ل لمانڭا ڤينلاند صاڭا *Vinland Saga*.

يوكيمورا قرا أول مانڭا ملي كان عندو 5 سنين، لي كان دكتور سلامپ ديال أكيرا طورياما. فاش كان عندو 16 عام، قرر باش يولي رسام د لمانڭا، و بدا كيتعلم ل هاد لحرفة، و فاش كان عندو 18 عام ولّى خدام مساعد ديال مانڭاكا. بعدما تخرّج من جامعة تشوو ف طوكيو على عمر د 22 سنة، تلاقى معا عدد د الرسامين لمعروفين لي عاونوه ف تطوير لقدرات ديالو.

أول عمل ديالو بوحدو كان مانڭا ديال لخيال لعلمي ب عنوان پلانيطيس *Planetes* لي خرج مابين 1999 و 2004، و مبازي عليه أنيمي ب نفس السمية. بجوج كانو ناجحين و ترشّحو و دّاو عدد د لجوايز.

ف أبريل 2005، بدا كيصدر ڤينلاند صاڭا لي لقصة ديالو كاتعاود على شخصية تاريخية أيسلاندية هوّا لمستكشف لأيسلاندي ثورفين كارلسيفني، و لقى نجاح كبير بزاف كتر من لعمل اللول ديالو.

ف واحد لحوار دارو ف مارس 2023، ڭال بلي فاش يسالي من ڤينلاند صاڭا بغا يرجع يقاد مانڭا ديال لخيال لعلمي.

## أعمال
* *پلانيطيس* (1999، 2004)
* *حيت فراقنا قريب * ()، 2004
* *ڤينلاند صاڭا* (2005 تال دابا)

## مصادر

تصنيف:زيادة 1976
تصنيف:مانݣاكا
تصنيف:جاپونيين
تصنيف:ناس حيين
أونا

**لأومونيوم د شمال إفريقيا** (بلفرونسي: **Omnium Nord-Africain**)، و لمعروف تا بسميت "لمجموعة د أونا" ولاّ "أونا" (ONA)، هي شركة مغريبية كانت من 1934 ل 2010. أونا كانت شركة ديال الصناعة و لفلوس و لخدمات، و كانت عندها بزاف د لمنتوجات اللي مهمة ف لعيشة د كل نهار، بحال الزيت والسكر و لحليب و الصيد و لأبناك. لمقر ديالها كان ف الدار لبيضا، و من لمساهمين لكبار فيها كانت لعائلة لملكية د لمغريب.

ف 2010، دخلات أونا مع الشركة لوطنية د لإستثمار و لاّو شركة وحدا، و ف 2018 بدلات السمية عاوتاني، و لاّت "المدى القابضة"، و تاتخدم ف لمغريب و إفريقيا كاملة.
## التاريخ ديالها
ف لوقت د لحماية لفرانساوية على لمغريب، أسس لفرانساوي جون إيپينا شركة ديال لمركوب، اللي ولاّت هولدينڭ ف 1934، ملّي دخلات ف لمناجم، و بدلات سميتها لأونا. ف 1953 خدات لبنكة ديال "بي إن پي پاري با" لملاك ديال إيپينا، و بقاو عندها تال 1980، فين شراهم لحسن التاني، اللي ولاّ هو أكبر مساهم ف الشركة.
## مصادر


تصنيف:شركات د لمغريب
تصنيف:محمد السادس
تصنيف:تأسيسات د 1934 ف لمغريب
مومو

تصغير|'''مومو''' ناعس
**لمومّو** ؤلا **لبييبي** هوّا بنادم ف لفترة د حياتو فاش كيكون باقي صغير بزاف ف عمرو، عادةً ف لعام اللول ديال حياتو. قبل هاد لفترة كيكون جنين ف كرش مّو، و موراها كيتسمّى عادةً دري صغير ؤلا بنيتة صغيرة.

## ف الداريجة
كلمة "مومو" عندها معنى أخور ف الداريجة هوّا الدوارة لكحلة لي كاتكون وسط لعين، و مجازياً كيتڭال "مومّو عينيّا" ب معنى "عزيز على قلبي". لأصل ديال هاد لكلمة على حساب الليساني لمغريبي محمد شفيق هوّا من لأمازيغية.

## مصادر


تصنيف:فترات د لحياة د بنادم